مقابر طيبة الجنائزية موجودة على الضفة الغربية لنهر النيل، قبالة مدينة الأقصر في مصر. و غير المقابر الملكية المشهورة الموجودة في وادى الملوك و وادى الملكات، فيه مقابر تانية، في العادة بتتسمى مقابر النبلاء، و دي أماكن دفن رجالة الحاشية الملكية الجامدين و الأشخاص المهمين في المدينة زمان. فيه مش أقل من 415 مقبرة متفهرسة و متصورة ، الاختصار المميز TT بالانجليزي و اللي بيتحط بعده رقم المقبرة هو اختصار لكلمتين : Theban Tomb يعني مقبرة طيبية ، بس فيه كمان مقابر تانية ضاعت، أو فيه سبب خلاها مش متوافقة مع التصنيف ده (بيتحط جنب الرقم بتاعها حروف تانية زي A و B و C و D أو حاجات تانية) ، في مقابر طيبة دي موجود حتت فخار كتيرة ، و فيه كمان حاجة اسمها الأقماع الجنائزية اللي كانت بتتحط على مدخل المقبرة و في فترة الدولة الحديثة كان بيتكتب عليها ألقاب و شغلانة و اسم صاحب المقبرة و ساعات دعوة صغيرة للميت كمان ، و من بين حوالي 400 مجموعة متسجلة من المخاريط دي ( اللي بيسموها الأقماع الجنائزية)، حوالي 80 بس منهم جاية من المقابر اللي معروفة و متفهرسة فعلاً. مقابر الخوخة. شيخ عبد القرنة. قرنة مرعي.